*****

ΚΑΝΟΝΙΣΜΟΣ (ΕΟΚ) αριθ. 3729/88 ΤΗΣ ΕΠΙΤΡΟΠΗΣ

της 29ης Νοεμβρίου 1988

που τροποποιεί τον κανονισμό (ΕΟΚ) αριθ. 1183/86 για τη θέσπιση των λεπτομερειών του καθεστώτος ελέγχου των τιμών και των ποσοτήτων που διατίθενται στην κατανάλωση στην Ισπανία ορισμένων προϊόντων του τομέα των λιπαρών ουσιών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την πράξη προσχώρησης της Ισπανίας και της Πορτογαλίας, και ιδίως το άρθρο 94 παράγραφος 3,

τον κανονισμό (ΕΟΚ) αριθ. 475/86 του Συμβουλίου της 25ης Φεβρουαρίου 1986 για τον καθορισμό των γενικών κανόνων του καθεστώτος ελέγχου τιμών και των ποσοτήτων που διατίθενται στην κατανάλωση στην Ισπανία ορισμένων προϊόντων του τομέα των λιπαρών ουσιών (1), όπως τροποποιήθηκε από τον κανονισμό (ΕΟΚ) αριθ. 1930/88 (2), και ιδίως το άρθρο 16,

Εκτιμώντας:

ότι το άρθρο 14 παράγραφος 1 του κανονισμού (ΕΟΚ) αριθ. 1183/86 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2937/88 (4), προβλέπει την εφαρμογή, έως τις 31 Δεκεμβρίου 1988, της εισφοράς που αναφέρεται στον κανονισμό (ΕΟΚ) αριθ. 475/86· ότι, βάσει του άρθρου 94 της πράξης προσχώρησης, το καθεστώς ελέγχου των τιμών των ελαίων στην κατανάλωση εφαρμόζεται έως τις 31 Δεκεμβρίου 1990 και, συνεπώς, θα πρέπει να παραταθεί η εφαρμογή της εν λόγω εισφοράς έως την ημερομηνία αυτή·

ότι, κατ' εφαρμογή του άρθρου 94 της πράξης προσχώρησης, ισχύει στην Ισπανία, έως τις 31 Δεκεμβρίου 1990, ένα καθεστώς ελέγχου των τιμών του σογιελαίου· ότι το καθεστώς αυτό περιλαμβάνει, ιδίως, την καθιέρωση εισφοράς που καλύπτει τη διαφορά μεταξύ της ισπανικής τιμής που επετεύχθη κατά την περίοδο 1984/85 και εκείνης του εισαγόμενου προϊόντος·

ότι διαπιστώθηκε πως το ποσό της εισφοράς που καθορίζεται σύμφωνα με το ανωτέρω κριτήριο προκάλεσε σημαντική μείωση των πωλήσεων σογιελαίου λόγω της δυσμενούς εξελίξεως της σχέσεως των τιμών με τα ανταγωνιστικά έλαια και συνεπώς θα πρέπει να αντιμετωπιστρεί η ανισορροπία αυτή·

ότι, βάσει του άρθρου 94 παράγραφος 3 της πράξης προσχώρησης, είναι δυνατό να τροποποιηθεί το καθεστώς ελέγχου που καθορίζεται στο ίδιο άρθρο, όταν υπάρχουν έκτακτες περιπτώσεις, η δε διαπιστωθείσα ανισορροπία συνιστά έκτακτη περίπτωση· ότι θα πρέπει, συνεπώς, να καθοριστεί μια τιμή αναφοράς για τον υπολογισμό της εισφοράς που θα επιτρέπει την επάνοδο της ισορροπίας της καταστάσεως της αγοράς των εν λόγω ελαιών·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 14 του κανονισμού (ΕΟΚ) αριθ. 1183/86 τροποποιείται ως εξής:

1. Στην παράγραφο 1 πρώτο εδάφιο, η ημερομηνία «31 Δεκεμβρίου 1988» αντικαθίσταται από την ημερομηνία «31 Δεκεμβρίου 1990».

2. Στην παράγραφο 2, η πρώτη περίπτωση αντικαθίσταται από το ακόλουθο κείμενο:

«- αφενός, της τιμής του ακατέργαστου ελαίου σόγιας στη θύρα του εργοστασίου από 106 πεσέτες ανά χιλιόγραμμο,».

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 29 Νοεμβρίου 1988.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 53 της 1. 3. 1986, σ. 47.

(2) ΕΕ αριθ. L 170 της 2. 7. 1988, σ. 3.

(3) ΕΕ αριθ. L 107 της 24. 4. 1986, σ. 17.

(4) ΕΕ αριθ. L 264 της 24. 9. 1988, σ. 44.